Britse vroue kan geskiedenis maak in Tokio | Netwerk24
12 Maart 2019 21:00
Brittanje se span vir volgende jaar se Olimpiese Spele in Tokio is goed op koers om die eerste keer in die geskiedenis meer mans as vroue te bevat.
Atletieksterre soos Jessica Ennis-Hill het ’n nuwe geslag Britse Olimpiese atlete geïnspireer. Foto: Getty Images
Dié span se chef de mission, Mark England, het aan die BBC gesê die getal vroue kan van 44% (in Rio de Janeiro in 2016) tot meer as 50% in Tokio styg.
Volgens Engeland het veelvuldige Olimpiese vroue-kampioene soos Heather Stanning, Helen Glover, Jade Jones en Nicola Adams as fantastiese rolmodelle vir ’n nuwe geslag vrouesportlui in Brittanje gedien.
“Almal bewonder ook Jessica Ennis-Hill,” het hy gesê oor die invloed wat dié gewese Olimpiese sewekamp-kampioen op die ontwikkeling van nuwe talent gehad het.
England het ook gesê hy’s hoopvol dat Brittanje volgende jaar sy medaljeoes by die 2016-Spele kan nadoen.
Dié span het in Rio 27 goue, 23 silwer- en 17 bronsmedales gewen.